Komîsyonê Bawerîyan û Şaran ê Partîya Şaran a Demokratîke (HDP) do seba bi vîrardişê Seyîd Riza û embazanê ci yê ke 15ê Teşrîna peyêne de ameybî îdamkerdene Dêrsim de aktîvîteyanê vîrardişî virazo.
Çarçiwaya programê vîrardişî de saet 13.00 de do Meydanê Seyîd Rizayî de eşkerayîya çapemenî bêro viraştene, saet 14.00 de Demîr Hotel de do terraqeyêk bêro organîzekerdene. Saet 19.38 de zî Meydanê Seyîd Rizayî de do findî bêrê tafînayene.
TEMELLÎ ZÎ DO TEWRÊ CI BIBO
Hemserekê pêroyî yê HDPyî Sezaî Temellî zî do tewrê aktîvîteyanê vîrardişê Seyîd Rizayî û embazanê ci bibo. Hetkarê hemserekê pêroyî yê HDPyî Alîcan Onlu, parlamenterê HDPyî Dilşat Canbaze, Alî Kenanoglu û Kemal Bulbul zî do tewrê ci bibê.
